ประชาชน อุดหนุนสินค้าภายในงาน "OTOP ไทยสู้ภัยโควิด-19 อย่างคึกคัก โดยเฉพาะเครื่องประดับอัญมณี มียอดจำหน่ายสูงสุด
การจัดงาน "OTOP ไทยสู้ภัยโควิด-19 วันนี้ (22 ธ.ค.64) นายสมคิด จันทมฤก อธิบดีกรมการพัฒนาชุมชน กระทรวงมหาดไทย พร้อมคณะ เยี่ยมชมและให้กำลังผู้ผลิต ผู้ประกอบการ OTOP โซนสินค้าและผลิตภัณฑ์จากหมู่บ้านคนรักษ์ช้าง สนันสนุนโครงการพัชรสุธาคชานุรักษ์ โดยมีผลิตภัณฑ์นำมาจัดแสดงและจำหน่ายหลายชนิด อาทิ เม็ดมะม่วงหิมพานต์ ผลิตภัณฑ์แปรรูปจากกล้วย บ้านคลองตะเคียน ข้าวไรซ์เบอร์รี่ บ้านคลองพลูล่าง จากจังหวัดชลบุรี และสินค้าเกษตรแปรรูปอื่นๆ ขณะที่บรรยากาศภายในงานยังคงคึกคัก ประชาชนเลือกซื้อสินค้าและผลิตภัณฑ์ OTOP เพื่อเป็นของขวัญของฝากในช่วงปีใหม่ โดยเฉพาะเครื่องประดับ อัญมณี ยังคงได้รับความสนใจทำให้มียอดจำหน่ายสูงสุด ภาพรวมตั้งแต่วันที่ 18 -22 ธันวาคมที่ผ่านมา มียอดจำหน่ายสะสมแล้วกว่า 220 ล้านบาท มีจำนวนผู้เข้าชมงานสะสม 83,519 คน นางอัญชลี อวรจิตต์ ประชาชนที่เข้าชมงาน กล่าวว่า ชื่นชอบการจัดงาน เพราะมีสินค้าหลากหลายให้เลือกซื้อในราคาถูก ขอเชิญชวนมาอุดหนุนสินค้าเป็นกำลังใจให้กับผู้ประกอบการสำหรับงาน "OTOP ไทยสู้ภัยโควิด-19 จะจัดจนถึงวันที่ 26 ธันวาคมนี้ ตั้งแต่เวลา 10.00 น.– 21.00 น. ที่อาคารชาเลนเจอร์ 1- 3 ศูนย์แสดงสินค้าและการประชุม อิมแพ็ค เมืองทองธานี พร้อมวางมาตรการด้านสาธารณสุข ป้องกันการแพร่ระบาดของโรคโควิด -19